2021. gada 15. jūnijā Noteikumi Nr. 379

Rīgā (prot. Nr. 48 26. §)

**Administratīvo teritoriju un teritoriālā iedalījuma vienību klasifikatora noteikumi**

Izdoti saskaņā ar

[Statistikas likuma](http://likumi.lv/ta/id/45932-valsts-statistikas-likums)

21. panta 1. punktu

1. Noteikumi nosaka nacionālo statistisko klasifikāciju "Administratīvo teritoriju un teritoriālā iedalījuma vienību klasifikators" (turpmāk – klasifikators).

2. Klasifikatora mērķis ir nodrošināt vienotu administratīvo teritoriju un teritoriālā iedalījuma vienību kodēšanu saskaņā ar Administratīvo teritoriju un apdzīvoto vietu likumā noteikto administratīvi teritoriālo iedalījumu.

3. Klasifikatora objekti ir administratīvās teritorijas un novadu teritoriālā iedalījuma vienības.

4. Katram klasifikatora objektam piešķir unikālu septiņu zīmju kodu, kas nodrošina viennozīmīgu objekta identificēšanu (pielikums).

5. Atzīt par spēku zaudējušiem Ministru kabineta 2017. gada 21. marta noteikumus Nr. 152 "Administratīvo teritoriju un teritoriālo vienību klasifikatora noteikumi" (Latvijas Vēstnesis, 2017, 61. nr.).

6. Šo noteikumu pielikuma 11.2., 22.6. un 27.3. apakšpunkts ir spēkā līdz 2022. gada 30. jūnijam.

7. Šo noteikumu pielikuma 11.1., 11.3., 22.3., 22.7., 27.1. un 27.4.  apakšpunkts stājas spēkā 2022. gada 1. jūlijā.

8. Noteikumi stājas spēkā 2021. gada 1. jūlijā.

Ministru prezidents A. K. Kariņš

Ekonomikas ministrs J. Vitenbergs